**JAVNI POZIV ZA DOSTAVU PROJEKTNIH PRIJEDLOGA ZA HIBRIDIZACIJU SEKTORA TURIZMA te KULTURNIH I KREATIVNIH INDUSTRIJA**

**CCI4TOURISM**

T3.3. PILOT AKCIJA 2

REZULTAT JAVNOG POZIVA ZA KORISNIKE (T3.3.2.)

Konkurs raspisuje: Gradska razvojna agencija Banja Luka - Cidea

Datum: 15 april 2022.

Sadržaj

[1. PREDMET NABAVKE 3](#_Toc100924756)

[1.1. Opis predmeta nabavke 3](#_Toc100924757)

[1.2. Definicije pojmova 4](#_Toc100924758)

[1.3. Vremenski okvir javnog poziva 5](#_Toc100924759)

[2. PRIHVATLJIVOST 5](#_Toc100924760)

[2.1. Prihvatljivost projektnih prijedloga 5](#_Toc100924761)

[2.2. Prihvatljivi aplikanti i partneri koji učestvuju 6](#_Toc100924762)

[2.3. Prihvatljivi troškovi 7](#_Toc100924763)

[3. POSTUPAK PRIJAVE I ODABIRA 8](#_Toc100924764)

[3.1. Podnošenje prijava 9](#_Toc100924765)

[3.2. Odabir prijavljenih projekata 9](#_Toc100924766)

[4. UKUPNA FINANSIJSKA SREDSTVA, IZVJEŠTAVANJE I OBAVEZE 12](#_Toc100924767)

[4.1. Iznos dodijeljenih sredstava 12](#_Toc100924768)

[4.2. Proces izvještavanja 12](#_Toc100924769)

[4.3. Naknada 13](#_Toc100924770)

[4.4. Obaveze korisnika 13](#_Toc100924771)

[4.5. Obaveze naručitelja 13](#_Toc100924772)

[5. PROMOCIJA PROGRAMA ADRION i GDPR 13](#_Toc100924773)

[6. prijavna DOKUMENTACIJA 14](#_Toc100924774)

Naručilac Gradska razvojna agencija Banja Luka - Cidea, Josifa Pančića 8, 78 000 Banja Luka, pokreće Javni poziv za projekat CCI4Tourism.

Ovim putem pozivaju se zainteresovana pravna lica na dostavu ponude u skladu sa sljedećim zahtjevima:

# PREDMET NABAVKE

Izrada projektnog prijedloga za hibridizaciju (umrežavanje) sektora turizma te kulturnih i kreativnih industrija

### Opis predmeta nabavke

Projekt CCI4TOURISM ima za cilj povećati kapacitet sektora kulturnih i kreativnih industrija u provođenju politike kulture i održivog turizma te poboljšati turističke proizvode/usluge u projektnim regijama uključivanjem kulturnih i kreativnih industrija (u nastavku CCI), takođe u svjetlu promjena i posljedica koje su nastale zbog pandemije Covid-19.

Da bi se to postiglo, potreban je novi nekonvencionalni pristup strategijama upravljanja turizmom. Projekat provodi aktivnosti vezane uz:

* mobilizaciju talenata i otkrivanje inovativnih poslovnih ideja,
* jačanje preduzetničke sposobnosti predstavnika CCI,
* podsticanje i podržavanje hibridizacije između firmi koje djeluju u područjima kulture, kreativnosti i održivog turizma, kako za pokretanje novih poslova tako i za definisanje novih proizvoda.

Kako bismo podržali hibridizaciju (umrežavanje) preduzeća koja posluju u ovim sektorima i mogu zajednički implementirati inovativne proizvode/usluge za kulturni turizam, provodimo Pilot akciju koja će se održati u tri partnerske zemlje ili regije: Slovenija, Hrvatska te Bosna i Hercegovina.

Pilot akcija će financijski podržati registrovane i odobrene projekte za integraciju turističkog te kulturnog i kreativnog sektora. Provedeni projekti će pokazati i provjeriti izvodljivost, učinkovitost i ponovljivost saradnje u malom razmjeru. Rezultati će biti evaluirani na nivou konzorcija projektnog partnerstva i uključeni u transnacionalni akcioni plan za razvoj održivog turizma u Jadransko-jonskoj regiji.

### Definicije pojmova

**Aplikant:** potencijalni je korisnik sredstava iz javnog poziva. Riječ je o poslovnom subjektu (MSP: mikro, malo ili srednje poduzeće). Aplikant mora biti pravna osoba iz kulturnog-kreativnog ili sektora turizma. Svaki aplikant mora identifikovati partnera koji učestvuje iz drugog suprotnog sektora za provedbu projekta hibridizacije ili sektora unakrsne obrade.

**Partner koji učestvuje:** je poslovni subjekt (MSP: mikro, mala ili srednja preduzeća) CCI sektora ili sektora turizma, koji sarađuje sa aplikantom iz suprotnog sektora. Svi partneri zajedno provode primjenjeni projekat, njihovu inovativnu ideju za umrežavanje i međusektorsku saradnju.

**Kulturne i kreativne industrije (CCI):** MSP-i koji djeluju u CCI sektoru su oni koji nude usluge ili proizvode u sljedećim prihvatljivim područjima djelatnosti: arhitektura, dizajn i vizuelna umjetnost, knjige i štampa, kulturno i umjetničko obrazovanje, oglašavanje, muzika, programiranje oprema i igre, izvedene umjetnosti i umjetničko stvaralaštvo, radio i televizija, video, fotografija i film, rukotvorine, arhivi, muzeji, biblioteke i kulturna nasljeđa.

**Turistički sektor**: MSP- i čija se glavna djelatnost odnosi na sektor turizma.

**Korisnik:** uspješan aplikant na Javni poziv koji je ostvario korištenje sredstva za provođenje projektnog prijedloga.

**Naručilac:** institucija koja finansijski pomaže provođenje projektnog prijedloga i partner je projekta CCI4TOURISM: Gradska razvojna agencija Banja Luka - Cidea

**Ugovor o finansiranju između naručioca i korisnik**: potpisom ugovora o nabavci, korisnik prihvata sredstva finansiranja i preuzima odgovornost za provođenje projekta u skladu s uslovima i obavezama navedenim u ugovoru. Potpisom se naručilac obavezuje isplatiti korisniku i dati pomoć za provođenje prijavljenog projekta.

### Vremenski okvir javnog poziva

Javni poziv objavljuje se **15. aprila 2022**. i otvoren je do **30. aprila 2022.** godine.

Proces izbora projektne ideje biće završen do **10. maja 2022.** godine.

Rok za realizaciju podržanih projektnih ideja je **31. juni 2022.** godine.

# PRIHVATLJIVOST

### Prihvatljivost projektnih prijedloga

Cilj javnog poziva je povezivanje između kulturnog i kreativnog sektora i tradicionalnih preduzeća koja djeluju u sektoru turizma.

Projektni prijedlozi trebali bi se fokusirati na inovativne proizvode, rješenja, usluge i alate razvijene u saradnji dva sektora.

Nisu prihvatljivi projektni prijedlozi koji se fokusiraju isključivo na osmišljavanje i provođenje jednokratnih aktivnosti i/ili inicijativa bez mogućnosti dugoročnog korištenja. Prijedlozi moraju osigurati održivost čak i nakon završetka projekta.

Projektni prijedlozi trebali bi sadržavati detaljniji opis načina na koji će saradnja između aplikanta i partnera koji učestvuje zadovoljiti potrebe međusektorske saradnje u smislu održivosti i inovativnosti.

U slučaju odobrenih projektnih prijedloga, aplikant i partneri koji učestvuju moraju potpisati ugovor o saradnji u kojem se navode međusobne obaveze i rješavaju pitanja intelektualnog vlasništva, autorskih prava i komercijalne upotrebe.

### Prihvatljivi aplikanti i partneri koji učestvuju

* Aplikanti i partneri koji učestvuju predstavljaju projektni tim za provođenje projekta. Projektni tim mora biti sastavljen od minimalno 5 (pet) preduzeća koja djeluju u sektoru CCI, od kojih minimalno 1 (jedan) mora biti iz sektora turizma kako bi se omogućila hibridizacija (umrežavanje) preduzeća koja posluju u ovim sektorima.
* Aplikant je preduzeće/pravno lice (mikro, malo ili srednje poduzeće, samozaposleno lice, privatna ustanova, javna ustanova, zadruga) u kulturnom-kreativnom sektoru ili u sektoru turizma.
* Aplikant mora biti registrovan
* Aplikant i partneri koji učestvuju moraju imati sve potrebne kvalifikacije za provođenje aktivnosti koje namjeravaju provoditi.
* Aplikant i partneri koji učestvuju moraju biti potpuno nezavisni odnosno autonomni subjekti koji nisu klasifikovani kao partnerski subjekti te povezani subjekti, kako je to navedeno u Preporuci Komisije 2003/361/EC« od 6. maja 2003. godine bez finansijskih i drugih veza.
* Projektna prijava mora biti na lokalnom jeziku i u potpunosti elektronski popunjena
* Kako bi projektna prijava bila formalno potpuna, mora sadržavati sljedeće:
* **Prilog 1 -** Obrazac za prijavu projekta, koji mora biti u potpunosti ispunjen i potpisan

(kod ispunjavanja dodati odjeljke prema potrebi),

* **Prilog 2** - Potpisana izjava aplikanta da je saglasan sa konkursnim uslovima i kriterijima,
* **Prilog 3** – Izjava ponuđača, potpisana i ovjerena od strane svih projektnih partnera

### Prihvatljivi troškovi

Prihvatljivi troškovi su oni troškovi koji su u direktnoj vezi s provođenjem i ostvarivanjem ciljeva projektnog prijedloga, odnosno direktno povezani s pojedinačnom aktivnošću projektnog prijedloga i kada se veza s tom pojedinačnom aktivnošću može dokazati.

Direktni troškovi mogu biti:

#### Troškovi vanjskih usluga

1. Troškovi vanjskih usluga neposredno vezanih uz projektni prijedlog:

* troškovi cateringa;
* usluge prevođenja;
* usluge s područja informatičko-komunikacione tehnologije.
* materijali i drugi propratni troškovi vezano za provođenje aktivnosti.

1. Troškovi zakupa prostora i opreme za izvođenje osposobljavanja i/ili usavršavanja ili za provođenje aktivnosti u projektu.

#### 2.3.2. Troškovi promocije i vidljivosti:

* troškovi organizacije promotivnih aktivnosti;
* materijalni troškovi koji su potrebni za organizaciju okruglih stolova, novinarskih konferencija (npr. promotivni materijali, pozivi, ugostiteljske usluge);
* troškovi vanjskih usluga za aktivnosti oglašavanja, odnosa s javnošću i sl.;
* priprema, oblikovanje, prevod, štampanje materijala i dostava;
* uspostava i održavanje internetskih stranica;
* marketinško komuniciranje, savjetovanje i sl.;
* troškovi predstavljanja projekta.

#### 2.3.3. Troškovi kupovine opreme koja je neophodna za provođenje projektnog prijedloga

Troškovi nabavke nove opreme su prihvatljivi trošak ukoliko su povezani s projektnim aktivnostima, odnosno ukoliko doprinose ostvarenju ciljeva projekta.

Troškovi moraju biti dokazivi putem računa ili računovodstvenih dokumenata jednake dokazne vrijednosti.

Troškovi moraju nastati tokom perioda prihvatljivosti troškova.

Troškovi moraju stvarno nastati kod korisnika i, ako je primjenjivo partnera.

PDV je prihvatljiv trošak.

Navedeni troškovi ne predstavljaju konačnu listu, prihvatljivi su i ostali troškovi koji su neophodni za realizaciju projektne ideje.

Troškovi se potražuju u roku od 15 dana od završetka projektnih aktivnosti putem Obrasca za nadoknadu sredstava ( *Prilog 4* )

Dobijenu finansijsku pomoć korisnik mora iskoristiti za kupovinu određenih stručnih/intelektualnih usluga i/ili za kupovinu posebne opreme potrebne za provođenje projektnog prijedloga. Troškovi za nabavku opreme potrebne za provođenje projektnog prijedloga ne smiju prelaziti 50% ukupne cijene projektnog prijedloga.

Aplikant mora pri provođenju projektnih aktivnosti osigurati poštovanje načela jednakih mogućnosti, ravnopravnosti polova i nediskriminacije.

# POSTUPAK PRIJAVE I ODABIRA

### Podnošenje prijava

Rok za podnošenje projektnih prijedloga je do 30. aprila 2022. godine.

Podnosilac prijave svoje projektne prijedloge dostavlja u planiranom obrascu za prijavu koji se objavljuje na kraju ovog poziva zajedno s obaveznim prilozima na e-mail adresu: vladimir.amidzic@cidea.org

Prijava projekta podnosi se na lokalnom jeziku.

Za dodatne informacije i pojašnjenja, aplikanti se mogu obratiti:

* Slađana Kukić (CIDEA), T: 051 433-460, E: sladjana.kukic@cidea.org
* Vladimir Amidžić (CIDEA), T: 051 433-460, E: vladimir.amidzic@cidea.org

### Odabir prijavljenih projekata

Prema postupku ocjenjivanja pristiglih projektnih prijedloga, komisija članova projekta »1124-CCI4TOURISM« izabraće minimalno 1 (jedan) projektni prijedlog iz sektora kreativnih i kulturnih industrija sastavljen od najmanje 5 (pet) preduzeća/pravnih lica, a koji će se provesti na području banjalučke regije.

Kriteriji za odabir projektnih prijedloga:

|  |  |
| --- | --- |
| Administrativni kriteriji:  *Svi odgovori prilikom ocjenjivanja moraju biti potvrdni (DA). Negativan odgovor (NE) isključuje projektni prijedlog zbog nezadovoljavanja osnovnog kriterija* | 1. Projektni prijedlog je dostavljen na vrijeme 2. Obrazac za prijavu je ispunjen i potrebni dokumenti su priloženi u skladu sa Javnim pozivom |
| Kriterij prihvatljivosti:  *Svi odgovori prilikom ocjenjivanja moraju biti potvrdni (DA). Negativan odgovor (NE) isključuje projektni prijedlog zbog nezadovoljavanja osnovnog kriterija* | 1. Prihvatljivost aplikanta je u skladu s tačkom 2.2. javnog poziva 2. Prihvatljivost partnera koji učestvuje je u skladu s tačkom 2.2. javnog poziva 3. Ukupna visina prihvatljivih troškova projektnog prijedloga je u skladu s tačkom 2.3. javnog poziva 4. Materijalna prihvatljivost projektnih aktivnosti je u skladu s tačkom 2.3. javnog poziva 5. Trajanje projekta je u skladu s tačkom 2.1. javnog poziva 6. Projektni prijedlog sadrži pametna ili zelena rješenja |
| Kriteriji kvaliteta: | 1. Tržišni potencijal projektnog prijedloga. 2. Ekonomska i finansijska usklađenost aktivnosti i rezultata te održivost rezultata u smislu korištenja. 3. Održivost projekta (mogućnost razvoja i širenja projekta te međusektorska saradnja). 4. Vidljivost i prepoznatljivost rezultata (sposobnost partnera da šire rezultate i saradnju između sektora kroz različite komunikacijske kanale) |

Projektne prijedloge primljene na vrijeme ocjenjivaće tročlani ocjenjivački tim sastavljen od članova projekta »1124-CCI4TOURISM«

Kriterij kvaliteta biće ocijenjen na osnovu sljedećih kriterija za ocjenjivanje:

|  |  |  |  |
| --- | --- | --- | --- |
|  | NISKO | SREDNJE | VISOKO |
| Tržišni potencijal projektnog prijedloga | 5 | 10 | 20 |
| Ekonomska i finansijska usklađenost aktivnosti i rezultata te održivost rezultata u smislu korištenja | 5 | 10 | 20 |
| Održivost projekta (mogućnost razvoja i širenja projekta te međusektorska saradnja). | 10 | 20 | 40 |
| Vidljivost i prepoznatljivost rezultata (sposobnost partnera da šire rezultate i saradnju između sektora kroz različite komunikacijske kanale) | 5 | 10 | 20 |

Svaki kriterijum kvaliteta broji najmanje 5 bodova, a najviše 20 osim za kriterij Održivost projekta (mogućnost razvoja i širenja projekta te međusektorska saradnja) koji broji najmanje 10, a najviše 40 bodova.

Ocjenjivački tim projekta »1124-CCI4TOURISM« ocjenjuje svaki kriterij kvaliteta na skali od 5 do 20, odnosno 40 bodova. Najveći mogući broj bodova je 100.

Tokom postupka ocjenjivanja, naručilac može, prema potrebi, kontaktirati aplikanta za dodatne informacije i odrediti rok za njihovu dostavu.

Ukoliko dva i više projektnih prijedloga ostvari jednak broj bodova, prednost će imati projektni prijedlog koji je ostvario više bodova u kriteriju »Održivost projekta«. Ukoliko je dva i više projektnih prijedloga ostvarilo isti broj bodova po kriteriju »Održivost projekta«, prednost će imati projektni prijedlog ranije primljen po redoslijedu zaprimanja.

# UKUPNA FINANSIJSKA SREDSTVA, IZVJEŠTAVANJE I OBAVEZE

### Iznos dodijeljenih sredstava

Ukupan iznos raspoloživih sredstava za potrebe ovog konkursa je 6.000,00 KM.

Odobreni projektni prijedlozi finansiraće se u iznosu do 6.000,00 KM po odabranom projektu. Finansiranje projekta pokriva 100% prihvatljivih troškova projekta.

Korisnik i naručilac potpisuju ugovor o dodjeli sredstava za provođenje odobrenih projektnih aktivnosti. Korisnici sklapaju ugovor sa Gradskom razvojnom agencijom Banja Luka – Cidea.

### Proces izvještavanja

Sve stvarne troškove koje je korisnik imao za realizaciju projektnog prijedloga potrebno je dokazati predajom projektne dokumentacije:

- dokaz o provođenju rezultata projekta i/ili isporuke kupljene robe (npr. fotografije, dostavnice, screenshot provođenja usluga,…),

- fotografije kupljene opreme s dokazima o usklađenosti s pravilima vidljivosti programa (logotipi programa finansiranja),

- kopije relevantnih dokumenata o troškovima (npr. računi za uslugu i/ili opremu, ugovori o autorskim pravima i/ili drugi ekvivalentni dokazi),

- dokumentovani informativni pregled tržišta za kupovinu robe/opreme kako bi se osigurala najbolja vrijednost za novac ili za odabir najniže cijene (npr. dobijanje 3 finansijske ponude od različitih dobavljača/izvođača, upoređenje cijena na Internetu, itd.),

- dokaz o uplati svih troškova (izvod iz banke),

- izvještaj na lokalnom jeziku o provođenju aktivnosti i postignutim rezultatima.

### Naknada

Naknada se dodjeljuje korisniku nakon potvrde finansijskog i materijalnog izvještavanja, završetka aktivnosti i postizanja planiranih rezultata.

Izvještaj je potrebno dostaviti naručiocu u roku od 15 dana od dana završetka aktivnosti, koje su završene najkasnije do 31. jula 2022. godine. Korisnik postavlja zahtjev naručitelju za nadoknadu potvrđenih sredstava (obrazac zahtjeva za nadoknadu sredstava je Prilog 4 Ugovora o dodjeli bespovratnih sredstava).

### Obaveze korisnika

Korisnici moraju ispuniti obaveze utvrđene Javnim pozivom i ugovorom o dodjeli sredstava koje korisnik potpisuje s naručiocem.

Za provođenje svakog odobrenog projekta isključivo je odgovoran korisnik.

Korisnik će provoditi sve komunikacijske i informacijske mjere usmjerene na osiguravanje vidljivosti koju pruža EU i Adrion program.

### Obaveze naručitelja

Naručilac će u predviđenim rokovima potvrditi odabir projektnih prijedloga kojima će se dodijeliti finansijska sredstva za provođenje. Svim će se korisnicima pružiti naknada i pomoć tokom provođenja projekta.

Naručilac će korisnicima osigurati svu potrebnu dokumentaciju i upute za odgovarajuću identifikaciju i obilježja finansijera projekata određenih EU i Adrion programom.

# PROMOCIJA PROGRAMA ADRION i GDPR

Podnošenjem Obrasca za prijavu projektnog prijedloga aplikanti pristaju na objavu podataka koji služi za analizu rezultata pilot akcije u sklopu projekta 1124 - CCI4Tourism.

Potpisivanjem ugovora o dodjeli bespovratnih sredstava, korisnici su saglasni objaviti svoje projektne prijedloge koji će služiti za promociju Adrion programa, projekta 1124 - CCI4Tourism i njihovih projektnih prijedloga.

Korištenje podataka u kontekstu javnog poziva isključivo je u informativne i promotivne svrhe i nije dio komercijalne upotrebe.

Izvođač će obraditi sve lične podatke podnositelja zahtjeva i korisnika u skladu s Opštom uredbom o zaštiti podataka EU (GDPR).

# 6. prijavna DOKUMENTACIJA

Prijavna dokumentacija se sastoji od:

- **Prilog 1** - Obrazac za prijavu projekta

- **Prilog 2** - Potpisana izjava aplikanta da je saglasan s konkursnim uslovima i kriterijima

- **Prilog 3** – Deklaracija časti potpisana i ovjerena od strane svih projektnih partnera